Ζεύξις (ιατρός)

Ο Ζεύξις (85/75 - 10 π.Χ.) ήταν αρχαίος Έλληνας ιατρός που έζησε κατά το δεύτερο μισό του 1ου αιώνα π.Χ.. Διεύθυνε την ιατρική σχολή που είχε ιδρύσει ο Ηρόφιλος, και μαζί με τον Αλέξανδρο τον Φιλαλήθη αντιπροσωπεύουν την περίοδο όπου η ιατρική της ελληνιστικής Αιγύπτου επεκτάθηκε προς τη Μικρά Ασία.

Ο Στράβων στα Γεωγραφικά του αναφέρει πως ο ίδιος ζούσε την ίδια περίοδο με τον Ζεύξι και Αλέξανδρο Φιλαλήθη, ενώ ολοκλήρωσε τα Γεωγραφικά κατά το 7 π.Χ., χρονολογία όπου ο Αλέξανδρος είχε αντικαταστήσει πλέον τον Ζεύξι στη διεύθυνση της σχολής. Υπάρχουν επίσης αναφορές για τον Ζεύξι σε 2 ρωμαϊκά νομίσματα που χρονολογούνται μετά το 27 π.Χ.

Συχνά συγχέεται με τον επίσης ιατρό Ζεύξι τον Ταραντίνο, ο οποίος έζησε τον 3ο αιώνα π.Χ.

Παραπομπές

Αρχαίοι Έλληνες ιατροί